**FELJEGYZÉS**

**a 9. SZAKMAI KEREKASZTAL tanácskozásról**

**A 9. Szakmai Kerekasztal időpontja:** 2021. szeptember 03. 10:00 óra

**A Szakmai Kerekasztal helyszíne:** Nyíregyházi Egyetem, Műszaki és Agrártudományi Intézet Tanácsterme (CA106)

**Jelen vannak:** a mellékelt jelenléti ív szerint

**Dr. Szigeti Ferenc** szakmai vezető üdvözölte a megbeszélésen megjelenteket. Az üdvözlést követően felkérte Dr. Kovács Zoltán általános rektorhelyettes urat, hogy köszöntse a jelenlévőket.

**Dr. Kovács Zoltán** üdvözölte a jelenlévőket. Beszámolt a 2021/22-es tanév felvételi eredményéről, a Nyíregyházi Egyetem szervezeti átalakulásáról, valamint a közelmúlt eseményeiről.

**Dr. Szigeti Ferenc** szakmai vezető megköszönte Dr. Kovács Zoltán tájékoztatóját, és ismertette a Szakmai Kerekasztal programját:

Napirend:

1. A gépész-, közlekedés-, mezőgazdasági és élelmiszeripari gépész- és mezőgazdasági mérnök szakokon folyó duális képzés 2020/21-es tanév II. félévének tapasztalatai (vállalati és egyetemi tapasztalatok, körkérdés alapján), fejlesztési javaslatok.
2. A 2021/22-es tanév I. félévi duális gyakorlati képzés előkészítése, feladatai (a 2021/22-es tanév I. félévi üzemi tematikák, gyakorlati képzési programok kidolgozása).
3. Tájékoztatás a duális felvételi és pótfelvételi időszak eredményeiről, további feladatok.
4. A duális képzés fejlesztését célzó javaslatok, kooperatív képzés.

**1. A gépész-, közlekedés-, mezőgazdasági és élelmiszeripari gépész- és mezőgazdasági mérnök szakokon folyó duális képzés 2020/21-es tanév II. félévének tapasztalatai (vállalati és egyetemi tapasztalatok, körkérdés alapján), fejlesztési javaslatok**

**Gépészmérnöki szak:**

**Autopress Kft.: Százvai Attila**:

* Lakatos Ernő, Kovács Tamás; Kertész Árpád: egyre megbízhatóbbak a hallgatók, a pandémia nem okozott gondot a gyakorlati képzésben, rendesen ment a program teljesítése. Kreatívak, ügyesek, a hegesztési versenyen külön díjat kaptak. Szeretnék a vállalatnál tartani a hallgatókat.

**Jászplasztik Kft. – Százvai-Beregi Csilla**

* Nem okozott problémát a pandémiás helyzet, tudták fogadni a hallgatókat.
* Lengyel Dániel: a beszámolóját betegségre hivatkozva nem adta le, így nem tudták értékelni.
* Rezes Martin: részt vett a hegesztési versenyen. Önálló feladatot kapott: robothabozáshoz készített fejet.
* Tóth Gábor: kiemelkedően teljesít, önálló projektet kapott, ami a gyakorlatban is alkalmazható terméket eredményezett. A továbbiakban számolnak vele, mint munkaerővel.
* Szeretettel várnak egy duális hallgatót.

**MSK Hungary Kft: Nagy Gábor**

* Traskiné Kovács Barbara: továbbra is kimagasló teljesítményt nyújt, teljes mértékben meg vannak elégedve vele. Szeretnék a vállalatnál tartani a végzést követően.
* Szeretettel várnak duális hallgatókat.

**Tungsram Operations Kft.: Zsoldos Attila**

* Pál Andrást és Dicső Ákost foglalkoztatják a vállalatnál. Elégedettek velük, nagy mérnök jövőt jósol a hallgatónak.
* Nem nyilatkozott arról, hogy tudnak-e duális hallgatókat fogadni.

**4S-2000 Kft: Ráthy Tibor**

* Batári Bencét és Dancs Tibort foglalkoztatják a Kft-nél. Kutatás-fejlesztési tevékenységbe vonták be őket: gömbszivattyú tervezésben, gyártásban, tesztelésben, modellezésben és dokumentálásban is részt vettek.
* Szeretettel várják munkatársként is hallgatókat.

**Smatic-Hungária Kft.: Orosz Tibor**

* Rezes Gábor: elsősorban tervezési feladatokat kapott ebben a félévben. Emellett oktatásokat végez, mintagyártásokba és szerszámtervezésbe is bevonják.
* Teljes mértékig meg vannak elégedve a teljesítményével. Remélik, hogy sikerül kinevelni és a végzést követően foglalkoztatni.

***Közlekedésmérnöki szak:***

**Volánbusz Zrt: Demeter Miklós**

* Óriási előnye van a duális képzésnek, a két végzett hölgy már úgy lépett a vállalathoz, hogy mindent ismert (folyamatokat, szervezetet, munkát). Nagyon büszke a „lányokra”, magasra tették a mércét.
* Mándoki Csaba: járműves irányba terelgetik a hallgatót. Meg vannak vele elégedve. Szeretnék a vállalatnál tartani a végzést követően.

**Dr. Szigeti Ferenc** felkérte **Dr. Sikolya Lászlót**, hogy számoljon be Vagyas Ádám közlekedésmérnöki szak hallgató eredményéről: a Nyír-Air Service Kft-vel egyeztetett a hallgatóról, meg vannak elégedve a munkájával.

***Mezőgazdasági- és élelmiszer-ipari gépészmérnök szak:***

**Kutas95 Zrt.: Lupócz János**

* Kiss Péter és Braun Martin: „haza sem tudjuk zavarni őket”, nagyon szorgalmasak. Önálló munkavégzésre alkalmasak. Beilleszkedtek a vállalat életébe, saját munkatársként tekintenek rájuk.
* Nem tudnak több hallgatót fogadni.

**Dr. Szigeti Ferenc** felkérte **Dr. Antal Tamást**, hogy számoljon be a mezőgazdasági- és élelmiszer-ipari gépészmérnök szak további hallgatóinak eredményéről:

* Csongrádi György (Nyírség Hasso Kft.): érdekli a szakma. Alkalmazkodik a kollektívához, tisztelettudó. Jól érzi magát a vállalatnál, szeretne maradni.
* Novák Viktória (Nyírség Hasso Kft.): szorgalmas, motivált hallgató. Szívesen várnak duális vagy kooperatív hallgatót.
* Szerencsi Máté (OM—Summa Kft.): önállóan, becsületesen végzi a munkáját, meg vannak vele elégedve.

***Mezőgazdasági mérnök szak:***

**Dr. Szigeti Ferenc** felkérte **Irinyiné Dr. Oláh Katalint**, hogy számoljon be a mezőgazdasági mérnök szak hallgatóinak eredményéről:

* Szivák Andrea (Demeter Balázs egyéni vállalkozó): önálló munkavégzésre és csapatmunkára alkalmas, kreatív, szakmailag felkészült. Szívesen dolgoznak vele.
* Tukacs Zoltán és Máté Lajos: lelkesek, szorgalmasak. Rendesen elvégzik a rájuk bízott feladatokat, önálló munkavégzésre alkalmasak. Elégedettek a hallgatókkal. Számítanak rájuk a későbbiekben.
* Almási Miklós (Erdőhát Zrt.): nem annyira nyitott még, támogatást igényel a rábízott feladatok elvégzésében.
* Puskás Ákos (NOVOR Kft.): rendkívül szerény, tettre kész, információra éhes hallgató, könnyen tanul. A rábízott feladatokat maradéktalanul elvégzi. Segíti a munkatársait, egyre jobban terhelhető, már irányítási feladatokat is rá lehet bízni. Elégedettek a hallgató teljesítményével.
* Spisák Miklós (Szerencs Zrt): jóravaló fiatalember, a vezető által adott szellemi és fizikai munkát is önállóan és szívesen végzi. Meg vannak vele elégedve.
* Kazai Diána (Szerencs Zrt): lendületes, agilis, fiatal hölgy. Irányító típusú, vezér egyéniség, beleáll a munkába, megbízható. Elégedettek vele.

**Dr. Szigeti Ferenc** megköszönte a beszámolókat, majd röviden ismertette a téli gyakorlati időszak lezárásának feladatait:

* a hallgatók beszámoltatása (ppt. vagy szöveges beszámoló, a végzett munka dokumentálása)
* a hallgató munkahelyi értékelése (féléves szakmai értékelés), amelyet ismertetni kell a hallgatóval, ill. közölni kell vele, milyen területeken kell fejlődnie
* megőrizendő dokumentumok: jelenléti ív, munkanapló, beszámoló, hallgató értékelése.

**2. A 2021/22-es tanév I. félévi duális gyakorlati képzés előkészítése, feladatai (a 2021/22-es tanév I. félévi üzemi tematikák, gyakorlati képzési programok kidolgozása)**

**3. Tájékoztatás a duális felvételi és pótfelvételi időszak eredményeiről, további feladatok**

**Dr. Szigeti Ferenc** ismertette a 2021/2022. I. félévi időszak feladatait, és tájékoztatást nyújtott a duális felvételi és pótfelvételi eredményekről, további feladatairól.

**4. A duális képzés fejlesztését célzó javaslatok, kooperatív képzés**

**Dr. Szigeti Ferenc** tájékoztatást nyújtott a kooperatív képzésről. Duális vagy kooperatív képzés fejlesztésére vonatkozó javaslat nem hangzott el a duális partnerek részéről.

Ezt követően a levezető elnök kérdések felvetésére kérte a jelenlévőket. Nem volt kérdés, így megköszönte az aktív részvételt, és bezárta 9. Szakmai Kerekasztalt.

|  |  |
| --- | --- |
| Hitelesítette: | ………………………………………………………………..  Dr. Szigeti Ferenc  szakmai vezető |

Lejegyezte:

………………………………………………………………..

Pappné Garai Anetta

jegyzőkönyvvezető, koordinátor